Cuneiform Tablet Kt 94/k 1013 (AKT 6b 348)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma i-ku-pí-a dan-a-šùr ša-lim-wa-ar-du ù šu-nu-nu-ma a-na en-nam-a-šùr qí-bí-ma 50 {TÚG}{ḪI}ku-ta-ni 25 ma-na AN.NA 0.33333 ma-na 0.66666 GÍN KÙ.BABBAR 2 ANŠE ṣa-lá-mu mì-ma a-nim tù-šé-bi₄-lam ŠÀ.BA 25 ku-ta-nu 13 ma-na.TA ta-ad-nu 25 ku-ta-nu 12 ma-na.TA ta-ad-nu 18 ma-na AN.NA 10 ma-na.TA 4 ma-na LÁ 15 GÍN 9 ma-na.TA ta-dí-in ší-tí AN.NA-ki-kà 3 ma-na 15 GÍN na-áš-ú-ni-kum 55 ma-na ší-im ANŠE.ḪI-kà 31 ma-na ší-im KÙ.BABBAR ša li-bi₄ dan-a-šùr ŠU.NÍGIN URUDU-i-kà 20 GÚ 24.66666 ma-na URUDU ma-sí-um ŠÀ.BA 6 GÚ šu-nu-nu i pá-ni-tim ub-lá-kum 8 GÚ URUDU ma-sí-am ša-lim-wa-ar-dí ù šu-nu-nu ku-nu-ki-ni na-áš-ú-ni-kum 18 ma-na SIG₅ ša-du-a-at URUDU-i-kà ù ANŠE.ḪI-kà ni-iš-qúl 1 GÚ-tum 1 ma-na.TA i-na ša-bu-ri-im im-ṭí 2.5 ma-na URUDU SIG₅ i li-bi₄ URUDU-i-kà ni-dí a-na ta-ší-a-at URUDU ša áb-ša-lim ù dan-a-šùr a-na áb-ša-lim ni-dí-in gám-ra-am ù ú-ku-ul-tám mì-ma ú-lá ni-dí-šu-nu-tí URUDU-a-kà <gap> ší-tí URUDU-i-kà <big_gap> lu-ba-li-ṭa-kum ḫi-dam KÙ.GI ša a-na ṣú-ḫa-ar-tim tù-šé-bi₄-lá-ni ma-sú-ùḫ-ma ú lá-qá-am la ta-mu-a ku-nu-ki-ni na-áš-ú-ni-kum